Държавен вестник, бр. 33, 2013 г., стр. 41

БРОЙ  33	
Д Ъ Р Ж А В Е Н  В Е С Т Н И К 	
СТР.  41  
газопреносните мрежи на закрито заседание 
приема доклад на съответните длъжностни 
лица, насрочва дата и час за провеждане на 
открито заседание за обсъждане на приетия 
доклад. 
(3) Комисията оповестява доклада, датата 
и часа за провеждане на открито заседание 
на страницата си в интернет. 
(4) На откритото заседание комисията 
обсъжда с енергийните предприятия доклада 
и определя срок за представяне на станови­
ща и писмена обосновка на направените на 
откритото заседание възражения в срок до 
3 дни от датата на провеждането му.
Чл. 35. (1) В срок до 7 дни от датата на 
откритото заседание комисията провежда 
закрито заседание, на което приема проект 
на решение и насрочва дата за обществено 
обсъждане по чл. 14 ЗЕ.
(2) В случая по чл. 32 в срок до 5 дни от 
датата на откритото заседание комисията 
провежда закрито заседание, на което приема 
решение, с което изменя цените по чл. 17 и 
19 в съответствие с промяната на цената на 
вход на газопреносните мрежи.
Чл. 36. (1) За енергийните предприятия, 
спрямо които се прилага методът „норма 
на възвръщаемост на капитала“, проектът 
на решение, съответно решението по чл. 39, 
съдържа:
1. прогнозните и/или изменените необхо­
дими приходи на енергийните предприятия, 
включващи икономически обосновани разхо­
ди за дейностите по съответните лицензии, 
регулаторната база на активите и нормата на 
възвръщаемост на капитала и съответните 
цени;
2. прогнозните количества природен газ 
за следващия ценови период.
(2) В случай че извършените анализ и оценка 
на представената информация от енергийното 
предприятие по чл. 30 не дават основание за 
изменение на утвърдените цени, комисията 
приема проект на решение, съответно решение 
по чл. 39, ал. 1, с което отказва да измени 
действащите цени. 
Чл. 37. (1) За енергийните предприятия, 
спрямо които се прилагат методите на цено­
во регулиране по чл. 3, ал. 2, т. 2, проектът 
на решение, съответно решението по чл. 39, 
ал. 1, съдържа: 
1. при започване на нов регулаторен период:
а) продължителността на регулаторния пе­
риод и нормата на възвръщаемост на капитала;
б) прогнозните необходими приходи на 
енергийните предприятия за първия ценови 
период или по години за регулаторния период;
в) прогнозните количества природен газ 
за първия ценови период или по години за 
регулаторния период;
г) цени за първия ценови период, включи­
телно по групи клиенти и тарифна структура;
2. за всеки следващ ценови период в рам­
ките на регулаторния период:
а) стойностите на показателите за корекции 
в съответствие с изискванията на чл. 3;
б) прогнозните необходими приходи на 
енергийните предприятия за ценовия период 
в съответствие със стойностите по буква „а“; 
в) прогнозните количества природен газ 
за ценовия период; 
г) цени за ценовия период, включително 
по групи клиенти и тарифна структура.
(2) В случай че енергийно предприятие е 
направило искане за утвърждаване на групи 
клиенти и тарифни структури, но не е обосно­
вало искането си в представеното проучване 
за стойността на услугата по чл. 14, комисията 
може да откаже утвърждаването им. 
(3) В случай че енергийното предприятие 
не е подало заявление и/или не е представи­
ло информацията по чл. 29, комисията може 
служебно да утвърди коригирани необходими 
приходи и цени за следващия ценови период 
от регулаторния период въз основа на данните, 
с които разполага.
Чл. 38. (1) Провеждането на процедурата за 
обществено обсъждане по чл. 14 ЗЕ започва 
с оповестяване на проекта на решение на 
интернет страницата на комисията. 
(2) Комисията обсъжда със заинтересувани­
те лица по смисъла на чл. 14, ал. 2 ЗЕ проекта 
на решение и определя срок за представяне 
на становища по него не по-кратък от 14 дни.
Чл. 39. (1) След приключване на проце­
дурата за обществено обсъждане на закрито 
заседание комисията приема решение.
(2) По преписки, които представляват 
фактическа и правна сложност, мотивите към 
решенията могат да бъдат приети до 10 дни 
от приемането на съответното решение. 
(3) Комисията публикува решенията по 
ал. 1, съответно мотивите по ал. 2, на стра­
ницата си в интернет в срок до 3 дни от 
приемането им.
Чл. 40. (1) В срок до 7 дни след получа­
ването на решенията за утвърждаване на 
нови цени общественият доставчик и край­
ните снабдители публикуват в средствата за 
масово осведомяване утвърдените им цени, 
включително цените по тарифните структури, 
и цените, които ще прилагат по договорите 
с клиентите през следващия ценови период. 
В същия срок операторите на газопреносни 
и газоразпределителни мрежи и операторите 
на съоръжения за съхранение публикуват в 
средствата за масова информация утвърдените 
им цени.
(2) Новите цени се прилагат считано от 
датата, посочена в решението на комисията.
Чл. 41. Редът за утвърждаване, опреде­
ляне и изменение на цени, регламентиран в 
настоящата глава, не се отнася за случаите 
по чл. 16 ал. 1, в които комисията одобрява